Title: Tézy k materiálu
Author: Daniel Pitoňák
Company: Odbor zahraničnej pomoci ÚV SR

Predkladacia správa

Po rezignácii splnomocnenca vlády SR pre reformu verejnej správy a rezignácii podpredsedu vlády SR pre ekonomiku z funkcie koordinátora priebehu prípravy a realizácie reformy verejnej správy nie je zabezpečený inštitucionálny rámec pre implementáciu projektu Phare SR9913.05 Podpora Národného programu decentralizácie a modernizácie verejnej správy Slovenskej republiky. Z tohto dôvodu je potrebné, aby vláda Slovenskej republiky rozhodla o prijímateľovi uvedeného projektu. Keďže náplňou projektu je podpora rozhodujúcich aktivít súvisiacich s prebiehajúcim procesom reformy verejnej správy, je nevyhnutné, aby gesciu nad projektom prevzal predstaviteľ vlády SR disponujúci dostatočným mandátom v tejto oblasti. Súčasťou projektu je aj twinningový komponent, ktorý predpokladá úzku súčinnosť medzi partnerskými inštitúciami EÚ a SR. Pre jeho úspešné pokračovanie má prijatie vyššie uvedeného rozhodnutia rozhodujúci význam.